Нязменным момантам у пасвячэннях ёсць Літанія да ўсіх святых. Падчас гэтай малітвы Антон Лагунёнак ляжаў крыжам, просячы Бога прыняць яго ахвяру і спаслаць Духа Святога. Адной з асноўных задач дыякана ў Каталіцкім Касцёле ёсць абвяшчэнне Божага слова. Менавіта таму біскуп Уладзіслаў сімвалічным жэстам перадаў юнаку Евангелле, перад гэтым прамовіўшы малітву пасвячэння і ўсклаўшы на галаву кандыдата рукі.